Evit gouzout piv eo an dud skoachet a - dreñv an anv ( ioù ) - pluenn - se , Ellery Queen , e kavoc ' h ur bern titouroù war ar Wikipedia saozneg , amañ . Buan - ha - buan , Ellery Queen a anavezen evit bezañ lennet ul levr ganto c ' hoazh ( Le mystère des frères siamois ) , zo anv daou genderv - skrivagnerien a skrive istorioù - polis asambles diwar - benn an detektiv … Ellery Queen . Hag Ellery Queen Jr , an hini en deus skrivet Ar vaot wer , hag un toullad romantoù - polis all evit ar vugale , n ' eo ket hini ebet eus an daou genderv met un den all , ne ouezer ket piv , da zibab etre 3 a ouezer o deus skrivet evit an dastumad - se … rouestlet ha dedennus , neketa ? An droidigezh - se , graet gant Mari Elen Maze , zo bet embannet e niverennoù 21 , 22 , 23 ha 24 eus Aber . Ne ouezan ket penaos ez a en - dro e - keñver an droedoù pa ne vez ket gouezet resis piv ' neus skrivet ! Met lakaet eo bet e brezhoneg , pezh zo mat dija . Un enklask - polis diwar - benn falsmoneiz eo eta , kaset en - dro gant ur paotrig , Djuna . N ' emañ ket gwall bell an istor eus unan gant ar " famous five " , a - fed hirder ha ton ( sirius ) . An dud gour eveldon a zivin buan ar steuenn , met ne vez ket lazhet an interest peogwir ez eus ur stil hag un ambiañs ispisial , plijus , ha dedennus eo an tudennoù a eil renk kement ha Djuna . Kalz a blijadur ' m eus bet o lenn an istor - se eta , daoust ma kavfen souezhus dibaboù ' zo e - keñver ar brezhoneg : gerioù ' zo , urzh ar gerioù … Plantet en doa ar skrivagner gerioù stouet e pep lec ' h , evit diskouez war beseurt ger pouezañ er frazenn , moarvat : me gav din e vije bet gwelloc ' h e brezhoneg hep lizherennoù stouet , en ur implijout perzh aes ar brezhoneg a bermet lakaat ar pep pouezusañ er penn kentañ ? Plijusoc ' h e vije bet da lenn ha tostoc ' h eus spered ar yezh , a gav din . Met n ' eo nemet ur savboent …